b'\n_START_ARTICLE_\nDulce Mar\xc3\xada\n_START_SECTION_\nRani \xc5\xbeivot\n_START_PARAGRAPH_\nDulce Mar\xc3\xada ro\xc4\x91ena je 6. prosinca 1985. godine u Ciudad de M\xc3\xa9xicu. Ima dvije sestre, Claudiu i Blancu. U svojoj ranoj dobi, snimala je brojne reklame i glumila u raznim emisijama kao \xc5\xa1to je Ulica Sezam. Malo kasnije, u\xc4\x8dlanila se u "El club de Gaby i Kids", \xd0\xb0 istovremeno je snimila neke emisije za kabelsku postaju Discovery Kids. Usporedo je nastupala u glazbenoj grupi Jeans, s kojom je snimila \xc4\x8dak jedan album. Od 1995. godine do danas osim u sapunici "Rebelde" pojavila se u desetak popularnih meksi\xc4\x8dkih serija.\n_START_SECTION_\nGlazbena karijera\n_START_PARAGRAPH_\nKao pjeva\xc4\x8dica prvi put se oprobala 1996. godine u sastavu Kids. Godine 1999. napu\xc5\xa1ta Kidse i poku\xc5\xa1ava se vratiti glazbi sa svojim tada\xc5\xa1njim de\xc4\x8dkom Danielom Habifom, tako\xc4\x91er biv\xc5\xa1im \xc4\x8dlanom sastava. Ostvarili su projekt D&D, za koji je snimljeno 5 skladbi, ali iz nepoznatih razloga one nikada nisu bile objavljene. Postaje \xc4\x8dlan sastava Jeans, s kojim objavljuje CD pod nazivom Cuarto para las cuatro._NEWLINE_Kada je 2002. godine postala dio ekipe u seriji [Clase 406], napustila je sastav Jeans. Tijekom serije Rebelde, mladi glumci osnivaju sastav RBD, koji posti\xc5\xbee veliku svjetsku popularnost. Zajedno s Anah\xc3\xad, Maite Perroni, Alfonsom Herrerom, Christopherom Uckermannom i Christianom Ch\xc3\xa1vezom, objavljuje devet studijskih albuma, uklju\xc4\x8duju\xc4\x87i albume na \xc5\xa1panjolskom, engleskom i portugalskom. Prodali su vi\xc5\xa1e od 20 milijuna primjeraka i imali su turneje u Meksiku, Sjevernoj i Ju\xc5\xbenoj Americi, Srbiji, Sloveniji, Rumunjskoj, \xc5\xa0panjolskoj i mnogim drugim zemljama Europe. 15. kolovoza 2008. godine, objavljuju svojim obo\xc5\xbeavateljima da \xc4\x87e se 2009. godine raspasti. Oti\xc5\xa1li su na zadnju turneju, Gira Del Adios World Tour, koja je zavr\xc5\xa1ila po\xc4\x8detkom 2009. godine. Iste godine Dulce kre\xc4\x87e u svoju solo karijeru. Njezin solo album je iza\xc5\xa1ao pro\xc5\xa1le godine. 25. studenog 2008. godine, Dulce je sura\xc4\x91ivala sa poznatim pjeva\xc4\x8dem Tizianom Ferrom i nekada\xc5\xa1njom kolegicom Anahi na skladbi El Regalo MasGrande . 2009. godine otpjevala je temu za seriju u kojoj tuma\xc4\x8di glavnu ulogu, Verano De Amor. Sura\xc4\x91ivala je i sa poznatim svjetskim reperom Akonom na remixu njegove pjesme "Beautiful". U svibnju 2010. izdala je svoj prvi singl Inevitable, a studenom iste godine i svoj prvi solo album pod nazivom Extranjera primera parte. U travnju 2011 krenula je na turneju nazvanu Extranjera On Tour u rodnom Mexicu. Turneja nije bila za pam\xc4\x87enje jer su koncerti bili odr\xc5\xbeani u malim dvoranama i klubovima. U lipnju 2011 izdaje Extranjera segunda parte , i nastavlja sa turnejom po Brazilu, Argentini i rodnome Meksiku. Nakon izdavanja tri verzije svog diska, te dva previewa, dolazi do 40 000 CD-ova prodanih u Brazilu, te njen album postaje platinast. 2014. godine Dulce izdaje svoj drugi studijski album naziva "Sin Fronteras".\n_START_SECTION_\nGluma\xc4\x8dka karijera\n_START_PARAGRAPH_\nNakon velikog uspjeha kojeg je ostvarila u djetinjstvu, Dulce nastavlja glumiti u tinejd\xc5\xbeerskim serijama. 2002. godine joj se pove\xc4\x87ava popularnost ulogom u seriji Clase 406 u kojoj je sura\xc4\x91ivala sa jo\xc5\xa1 nekim glumcima iz serije Rebelde._NEWLINE_2004. godine je dobila glavnu ulogu u seriji Rebelde i postaje svjetska tinejd\xc5\xbeer ikona. Sljede\xc4\x87i primjer Rebelde, Televisa odlu\xc4\x8duje napraviti seriju RBD:La Familia, sa zvijezdama RBD-a. Nakon zavr\xc5\xa1etka snimanja serije, Dulce se okre\xc4\x87e novom projektu te po\xc4\x8dinje snimati seriju Verano de amor. Nakon zavr\xc5\xa1etka i te poznate serije, Dulce se okre\xc4\x87e svom solo albumu, ali je snimila i film u kojem ima glavnu ulogu Je li netko vidio Lupitu? (eng. Has Anyone Seen Lupita, \xc5\xa1pa. \xc2\xbfHay alguien visto a lupita?), te gostovala u seriji Mujeres asesinas 3.\n_START_SECTION_\nOsobni \xc5\xbeivot\n_START_PARAGRAPH_\nGodine 2007. Dulce je objavila svoju prvu knjigu pod nazivom Dulce Amargo, u kojoj je opisan njezin \xc5\xbeivot u sastavu RBD. Dulce i njezin biv\xc5\xa1i kolega Alfonso Herrera imali su duboku i va\xc5\xbenu vezu, koja je trajala pune 3 godine (2002. - 2005.). 2004. godine progla\xc5\xa1eni su za najbolji par Amerike. Dulce ka\xc5\xbee da je razlog prekida posao i da zbog karijere nisu pri\xc4\x8dali vi\xc5\xa1e od godinu dana. 2006. godine novi partner joj je bio meksi\xc4\x8dki nogometa\xc5\xa1 Guillermo Ochoa. Par je prekinuo nakon godinu dana. 2009. godine Dulce je se zbli\xc5\xbeila s kolegom iz serije Verano de amor, Pablom Lyleom. Ta veza vi\xc5\xa1e ne traje._NEWLINE_Dulce je osnovala zakladu Dulce Amanecer koja prikuplja sredstva za one kojima je pomo\xc4\x87 potrebna.Tako je Dulce sudjelovala u prikupljanju sredstava za Haiti i \xc4\x8cile pri stra\xc5\xa1nim potresima koji su se tamo dogodili, sudjeluje tako\xc4\x91er u akciji Twitchange koju je zapo\xc4\x8dela slavna Eva Longoria.'